 Bedug kaliyan Korèk punika minangka gamelan ingkang dadosaké titikan saking Dongkrek. Dongkrèk punika saking tembung “dung” minangka bedug ugi “ krek” minangka korèk, saking swanten gamelan dung ugi krek lajeng masarakat maringi nama kabudayan kasebut dados “Dongkrek”. Gamelan ingkang wonten ing salebetipun dogkrèk inggih punika : gong kempul, gong bèri (minangka gong pugkasan inggih punika tandha pungkasane 1 lagu), kendang, kentongan pring, korèk( punika ingkang dadosaken titikan wonten ing swanten dongkrek). Bedug ( gamelan tabuh kados kendang ananging luwih ageng), kenong (gong alit).